Suvestinė redakcija nuo 2014-01-01

Nutarimas paskelbtas: Žin. 2012, Nr. 34-1694, i. k. 112505ANUTA00003-68

LIETUVOS BANKO VALDYBOS

N U T A R I M A S

DĖL tam tikrų Lietuvos banko valdybos nutarimų, susijusių su Lietuvos banko valdybos funkcijomis finansų rinkos priežiūros srityje, pakeitimo

2012 m. kovo 15 d. Nr. 03-68

Vilnius

Lietuvos banko valdyba n u t a r i a:

1. Pakeisti Kredito įstaigų finansinės apskaitos tvarkymo ir atskaitomybės rengimo politikos pagrindinius principus, patvirtintus Lietuvos banko valdybos 1996 m. rugpjūčio 15 d. nutarimu Nr. 230 „Dėl Kredito įstaigų finansinės apskaitos tvarkymo ir atskaitomybės rengimo politikos pagrindinių principų patvirtinimo“ (Žin., 2002, Nr. 89-3850):

1.1. išbraukti 7 punkte žodį „valdybos“;

1.2. išbraukti 8 punkte žodį „valdybos“.

2. Pakeisti Bendrąsias kredito, elektroninių pinigų ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisykles, patvirtintas Lietuvos banko valdybos 2004 m. gegužės 6 d. nutarimu Nr. 58 „Dėl Bendrųjų kredito, elektroninių pinigų ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisyklių patvirtinimo“ (Žin., 2004, Nr. 80-2878; 2010, Nr. 2-118; 2012, Nr. 10-461):

2.1. išdėstyti 15 punktą taip:

„15. Sprendimą dėl leidimo išdavimo priima Lietuvos banko valdyba arba jos pavedimu Lietuvos banko struktūrinis padalinys.“;

2.2. išdėstyti 18 punktą taip:

„18. Lietuvos bankui priėmus sprendimą dėl leidimo išdavimo, prašymą išduoti leidimą pateikusiam asmeniui išduodamas Lietuvos banko sprendimą patvirtinantis dokumentas.“;

2.3. išdėstyti 20 punktą taip:

„20. Lietuvos banko sprendimą išduoti leidimą patvirtinantis dokumentas prašymą išduoti leidimą pateikusiam asmeniui išsiunčiamas registruotu paštu arba išduodamas Lietuvos banke.“;

2.4. įrašyti 21 punkte vietoj žodžių „banko valdybai“ žodį „bankui“.

3. Neteko galios nuo 2014-01-01

Punkto naikinimas:

Nr. 03-225, 2013-12-30, Žin. 2013, Nr. 141-7138 (2013-12-31), i. k. 2013-00302

4. Pakeisti Elektroninių pinigų ir mokėjimo įstaigų nuosavo kapitalo skaičiavimo taisykles, patvirtintas Lietuvos banko valdybos 2009 m. gruodžio 24 d. nutarimu Nr. 240 „Dėl Elektroninių pinigų ir mokėjimo įstaigų nuosavo kapitalo skaičiavimo taisyklių“ (Žin., 2010, Nr. 2-119; 2012, Nr. 10-462), ir išbraukti 28 punkte antrąjį sakinį.

5. Pakeisti Kredito unijų finansinės apskaitos tvarkymo ir finansinių ataskaitų rengimo politikos pagrindinius principus, patvirtintus Lietuvos banko valdybos 2010 m. gruodžio 2 d. nutarimu Nr. 03-160 „Dėl Kredito unijų finansinės apskaitos tvarkymo ir finansinių ataskaitų rengimo politikos pagrindinių principų patvirtinimo“ (Žin., 2010, Nr. 144-7409):

5.1. išbraukti 7 punkte žodį „valdybos“;

5.2. išbraukti 8 punkte žodį „valdybos“.

6. Pripažinti netekusiu galios Lietuvos banko valdybos 2012 m. vasario 23 d. nutarimo Nr. 03-40 „Dėl draudimo brokerių kvalifikacinio egzamino rengimo“ 3 punktą.

Valdybos pirmininkas	Vitas Vasiliauskas

Pakeitimai:

1.

Lietuvos bankas, Nutarimas

Nr. 03-225, 2013-12-30, Žin., 2013, Nr. 141-7138 (2013-12-31), i. k. 2013-00302

Dėl tam tikrų Lietuvos banko valdybos nutarimų pripažinimo netekusiais galios